Η σχέση μεταξύ μετοχών και ομολόγων σε περίοδο οικονομικής αστάθειας στην Ελλάδα
Creators: name: Λαλούτσος, Κλεάνθης Δημητρίου
Publisher: name: Aristotle University of Thessaloniki
Year: 2017
Subjects: Οικονομική κρίση
Μετοχές
Ομόλογα
Financial Crisis
Stock
Bond

description: Σκοπός της παρούσας διπλωματικής εργασίας είναι η διερεύνηση της σχέσης μεταξύ ομολόγων και μετοχών κατά τη διάρκεια της ύφεσης, της σταθερότητας και της ανάπτυξης στη χώρα μας, την Ελλάδα, κατά την περίοδο 2006-2015.Κατά τη διάρκεια αυτής της δεκαετίας η χώρα μας βίωσε την οικονομική αστάθεια και τις διάφορες φάσεις του οικονομικού κύκλου. Η εξέταση της επίδρασης που έχουν οι μεταβολές των επιτοκίων των κρατικών ομολόγων μακράς διάρκειας στις τιμές χρηματιστηριακών δεικτών, είναι μεγάλης σημασίας για να καταλάβουμε τον τρόπο με τον οποίο οι αγορές ανταποκρίνονται σε αυτές και να διερευνήσουμε τις σχετικές συνέπειες. Ο εντοπισμός των τάσεων θα μπορούσε να αποτελέσει τη βάση για στοχευμένες προτάσεις οικονομικής πολιτικής και να ωφελήσει μελλοντικές αποφάσεις. Η μεθοδολογία που ακολουθήθηκε στο ερευνητικό μέρος περιλαμβάνει την επεξεργασία διαθέσιμων δευτερογενών ημερήσιων δεδομένων και τη χρησιμοποίηση εργαλείων οικονομετρικής ανάλυσής τους με στόχο να ερευνηθεί το κατά πόσο οι αποδόσεις των ομολόγων και των μετοχών μεταβάλλονται προς την ίδια κατεύθυνση ή αντιθέτως υπάρχει αρνητική συσχέτιση και σε ποιο βαθμό στις διάφορες οικονομικές συγκυρίες. Με τη χρήση μεθόδων ανάλυσης δεδομένων χρονολογικών σειρών, εξάγονται χρήσιμα συμπεράσματα για τη σχέση μεταξύ της χρηματιστηριακής αγοράς και των μακροπρόθεσμων ομολόγων στην αγορά της Ελλάδας. Τα εμπειρικά αποτελέσματα της ανάλυσης δείχνουν ότι υπάρχει, κατά μέσο όρο, μια αρνητική σχέση μεταξύ των χρηματιστηριακών δεικτών και των αποδόσεων των μακροπρόθεσμων κρατικών ομολόγων, για το χρονικό διάστημα 2006-2015. Ακόμη και στις πιο διαταραγμένες οικονομικές συγκυρίες που αντιμετώπισε η χώρα μας κατά τη διάρκεια αυτής της δεκαετίας, η αλληλεπίδραση μεταξύ των υπό εξέταση μεταβλητών παρέμεινε σχεδόν σταθερή: οι τιμές μετοχών και οι αποδόσεις ομολόγων τείνουν να παρουσιάζουν αρνητική συσχέτιση κατά τη διάρκεια περιόδων υψηλής οικονομικής αβεβαιότητας
description: The objective of this empirical research is to explore the relationship between bond yields and stock prices during recession in Greece over the period 2006-2015. Over the past decade our country underwent turbulent times and experienced financial instability and the stages of economic cycles. Testing the interaction between long- term government bond yields and stock index prices in fast changing economies is crucial to understand how markets respond to them and investigate the relevant effects. The identification of trends could provide the basis for targeted policy proposals and benefit future decisions. The research methodology includes a study comprised of secondary data obtained from several available databases. An econometric analysis investigating the correlation between stock and bond markets was performed in order to determine the dynamic relationship between the relevant data. Descriptive statistics and regression models were used in order to analyze the time- series data. The empirical results of the analysis indicate that there is, on average, a negative relation between the stock indices and the long-term government bond yields for the sample period 2006- 2015. Even in the most turbulent circumstances faced during those years the impact between the variables remained almost constant and unchangeable: stock and bond returns tend to exhibit negative relation during periods of high stock market uncertainty